钦定古今图书集成/明伦汇编/氏族典/第023卷 > 《廖用贤尚友录》 > 冯驩
## 钦定古今图书集成/明伦汇编/氏族典/第023卷 > 《廖用贤尚友录》 > 冯驩

按《史记孟尝君传》：“冯驩闻孟尝君好客，蹑𪨗而见之。
孟尝君置传舍十日，问传舍长曰：‘客何所为？答曰：‘冯
先生甚贫，犹有一剑耳’。又蒯缑弹其剑而歌曰：‘长铗
归来乎！食无鱼’。孟尝君迁之幸舍，食有鱼矣，五日又
问传舍长，答曰：‘客复弹剑而歌曰：‘长铗归来乎！出无
舆’。孟尝君迁之代舍，出入乘舆车矣。五日，孟尝君复’’”
问传舍长，答曰：“先生又尝弹剑而歌曰：‘长铗归来乎无以为家’。”孟尝君不悦。居期年，孟尝君问左右：“何人
可使收债于薛者？”传舍长曰：“代舍客冯公，形容状貌
甚辩，长者无他伎能，宜可令收债。”孟尝君乃进冯驩
而请之，冯驩曰：“诺。”辞行至薛，召取孟尝君钱者皆会，
能与息者，与为期；贫不能与息者，取“其券而烧之。”坐
者皆起再拜。齐王废孟尝君，诸客皆去。冯驩乃西说
秦王迎孟尝君。秦王迎孟尝君，冯驩辞以先行。至齐，
说齐王先秦使之，未到，复孟尝君而谢之。齐王曰：“善。”
乃召孟尝君，复其相位。